
Бейнеу ауылындағы атауы қайталанатын көшелердің атауын өзгерту туралы
Маңғыстау облысы Бейнеу ауданы Бейнеу ауылы әкімінің 2026 жылғы 12 қаңтардағы № 8 шешімі

      "Қазақстан Республикасының әкімшілік-аумақтық құрылысы туралы" Қазақстан Республикасының Заңына, "Әкімшілік-аумақтық бірліктерге, елді мекендердің құрамдас бөліктеріне атау беру, оларды қайта алу, сондай-ақ олардың атауларының транскрипциясын нақтылау мен өзгерту кезінде тиісті аумақ халқының пікірін ескеру қағидаларын бекіту туралы" Қазақстан Республикасы Мәдениет және спорт министрінің 2023 жылғы 1 тамыздағы №211 бұйрығына сәйкес, Бейнеу ауылы халқының пікірін ескере отырып, Маңғыстау облыстық ономастика комиссиясының 2025 жылғы 26 желтоқсандағы қорытындысы негізінде, Бейнеу ауылының әкімі ШЕШІМ ҚАБЫЛДАДЫ:

      1. Бейнеу ауылындағы атауы қайталанатын көшелерге келесі атаулар берілсін:

      1) Әділ көшесіне – Отырар көшесі;

      2) Қаныш Сәтбаев көшесіне – Күлтөбе көшесі;

      3) Амантұрлы көшесіне – Бозжыра көшесі;

      4) Шағырлы көшесіне – Тамшалы көшесі;

      5) Есекмерген көшесіне – Тыныштық Төленов көшесі;

      6) Қашаған көшесіне – Қорабай Мекеев көшесі;

      7) Досат көшесіне – Дүйсенғали Көшеров көшесі;

      8) М.Жұмабаев көшесіне – Жылқыбай Қосаманов көшесі.

      2. Осы шешімнің орындалуын бақылауды өзіме қалдырамын.

      3. Осы шешім алғашқы ресми жарияланған күнінен кейін күнтізбелік он күн өткен соң қолданысқа енеді.
	
      Бейнеу ауылының әкімі 

	
Н.Кенбаев

